รัฐบาลไทย-ข่าวทำเนียบรัฐบาล-ธพว.จับกระแส อี-มาร์เก็ตติ้ง สร้างโอกาสการตลาดให้กลุ่มสตาร์ทอัพและเอสเอ็มอีต่อเนื่อง จัดสัมมนา "จับร้อยได้ล้าน สร้างโอกาสด้วยธุรกิจออนไลน์”
วันพุธที่ 5 เมษายน 2560
ธพว.จับกระแส อี-มาร์เก็ตติ้ง สร้างโอกาสการตลาดให้กลุ่มสตาร์ทอัพและเอสเอ็มอีต่อเนื่อง จัดสัมมนา "จับร้อยได้ล้าน สร้างโอกาสด้วยธุรกิจออนไลน์”
ธพว.หรือ SME Development Bank ร่วมกับสถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนาครั้งที่ 8 "จับร้อยได้ล้าน สร้างโอกาสด้วยธุรกิจออนไลน์"  ณ บริเวณพื้นที่ Co-Working Space ชั้น 1 สํานักงานใหญ่ SME Bank Tower
ในวันนี้ (5 เมษายน 2560) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนาครั้งที่ 8 "จับร้อยได้ล้าน สร้างโอกาสด้วยธุรกิจออนไลน์" ณ บริเวณพื้นที่ Co-Working Space ชั้น 1 สํานักงานใหญ่ SME Bank Tower ติดสถานีรถไฟฟ้าอารีย์ โดยได้เชิญกูรูในวงการ E-marketing ทั้งสองท่าน นางสาวรรินทร์ ทองมา และดร.เฉลิมรัฐ นาควิเชียร มาเป็นวิทยากร เพื่อเผยเคล็ดลับการสร้างธุรกิจจากทุนหลักร้อยไปสู่กําไรหลักล้านให้เป็นความจริงด้วย E-marketing พร้อมเชื่อมโยงการสร้างโอกาสทางธุรกิจด้วยคําว่าออนไลน์ โดยการอบรมครั้งนี้ถ่ายทอดสดผ่าน Facebook Live ของ Innovation Center และ Facebook SME Development Bank ด้วย เพื่อให้ผู้สนใจรับชมเรียนรู้ทันสถานการณ์ไปพร้อมกับผู้เข้ารับการอบรมโดยตรง
นายมงคล ลีลาธรรม กรรมการผู้จัดการ ธพว. กล่าวว่า จากการตอบรับที่ดีของการสัมมนาครั้งที่ผ่านมา และบวกกับกระแส E-marketing ที่กําลังมาแรงในกลุ่มของผู้ประกอบการสตาร์ทอัพและเอสเอ็มอีที่จะสร้างโอกาสทางการตลาดเพิ่มยอดขายสร้างรายได้และต่อยอดธุรกิจอย่างยั่งยืน ทางธนาคารจึงจัดสัมมนาภายใต้หัวข้อการสร้างธุรกิจด้วยสื่อออนไลน์อีกครั้ง โดยได้เชิญวิทยากรที่มีประสบการณ์โดยตรงมาร่วมช่วยแชร์แนวคิดการค้าขายบนสื่อออนไลน์ให้ประสบความสําเร็จ โดยวิทยากร นางสาวคุณรรินทน์ ทองมา กรรมการผู้จัดการ บริษัท Other and Book จํากัด ลูกค้าของ ธพว.ผู้สร้างแบรนด์ O&B รองเท้า กระเป๋า เสื้อผ้า ที่กําลังมาแรงในโลกออนไลน์ นับเป็นแบรนด์ไทยที่ได้รับการยอมรับจากวงการแฟชั่นอย่างรวดเร็ว จากจุดเริ่มต้นทําธุรกิจในวัย 28 ปี ด้วยเงินทุนเพียง 90,000 บาท มุ่งมั่นและทํางานหนักในปีแรก ได้กําไรเพียง 4,000 บาท แต่ไม่ถอดใจ และมีจุดพลิกที่ทําให้ได้มีโอกาสเรียนรู้ความรู้สิ่งใหม่จากทางโลกและทางธรรม ทําให้ธุรกิจพลิกกลับมาจนสามารถทํายอดขายเป็นหลักร้อยล้านบาทต่อปีได้ ซึ่งประสบการณ์การทําธุรกิจออนไลน์ นับเป็นแรงบันดาลใจให้กับคนที่กําลังทําธุรกิจ ลุกขึ้นมามีชีวิตที่ดี มีความสุข และมุ่งมั่นกับความฝันของตัวเอง และอีกท่าน ดร.เฉลิมรัฐ นาควิเชียร ประธานเจ้าหน้าที่บริหาร บริษัท จีเอ็มโอ-แซด คอม เน็ตดีไซน์ โฮลดิ้ง จํากัด ผู้ก่อตั้ง NetDesign โรงเรียนอินเทอร์เน็ตและการออกแบบอันดับ 1 ของเมืองไทย หลงใหลในการทําเว็บไซต์พร้อมกับมองมุมกลับในการทําธุรกิจด้านอินเตอร์เน็ต จนสามารถสร้างเงินร้อยล้านและสร้างแรงบันดาลใจที่ดีเกี่ยวกับประสบการณ์และความมุ่งมั่นฝ่าฟันเป็นผู้เขียนหนังสือรวยฝ่าวิกฤต หนังสือสอนการทําธุรกิจที่แฝงความสนุกและแง่คิดจากประวัติชีวิตส่วนตัว ปัจจุบันร่วมทุนกับ GMO Internet group บริษัทอินเตอร์เน็ตอันดับหนึ่งของญี่ปุ่นบริหารงาน www.Z.com ซึ่งเป็นผู้ให้บริการธุรกิจด้านออนไลน์แบบครบวงจร
“การจัดสัมมนาครั้งนี้ผมเชื่อว่าจะทําให้ผู้ประกอบการได้แนวคิดแรงบันดาลใจการพลิกกลยุทธ์การค้าขายสร้างโอกาสด้วยธุรกิจออนไลน์ ใช้เป็นเครื่องมือทางการตลาดสร้างพลังเพิ่มรายได้ก่อเกิดประโยชน์ต่อธุรกิจ โดย ธพว.พร้อมสนับสนุนผู้ประกอบการเติมองค์ความรู้ด้านนวัตกรรมเทคโนโลยีรอบด้านเพื่อเตรียมความพร้อมก้าวสู่ไทยแลนด์ 4.0 ต่อไป ” กรรมการผู้จัดการ ธพว. กล่าว
ที่มาข้อมูล : ศูนย์พัฒนา SMEs โทร. 081 -480-7594
เผยแพร่ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง